Boavekove

Boavekove (Nederlands: Bavikhove) es 'n dêelgemêente van Oarelbeke en ligt tussn Oarelbeke centrum en d' andre dêelgemêente Ulste. Een spotnaame voor 'n boavekovenoar is ne bruieter.

 Geschiedenisse 
Volgens de legende zout dorp zyn gesticht deur Sint-Bavo, dien leefde echter in de 7e eeuw. Men veronderstelt da Boavekove zeker tusschen 1000 en 1200 moet ontstoan zyn als ne afzonderlyke parochie van bisdom Doornik. Geschiedkundige E. Huys beweert da Boavekove precies in 1037 ontstoan is.Agentschap Onroerend Erfgoed 2021: Bavikhove [online] https://id.erfgoed.net/themas/14856 (Geraadpleegd op 12-04-2021) 

Traditioneel was Boavekove lange tyd e vlassersdorp. Vanaf 1860 tot 1943 was 't toegestoane om vlas in de Leie te roten.

Ip 24 meie 1940 vond de Leieslag ploats, waarby 'n aantal uuzn en gebouwn zwaar beschoadigd raakten.

Ip 1 januoari 1977 wèrd Boavekove upgenomen in de fusiegemêente Oarelbeke. Omstreeks 2000 kwam de N36 greed, mê ne nieuwe brug over de Leie.

 Beziensweirdigeedn 
Kyk noa Bouwkundig erfgoed in Boavekove

In Boavekove vind je de brouwery Bavik bekend vo ze pils en Wittekerkebier.

In Boavekove ei je ôok ne creatieven vélomoaker (fabrikant), vélo's Indian, die gespecialiseerd is in alle sôortn ligvélo's met en zounder cabine d'r ip. Der ès doa ôok ne ligfietsclub.

 Bekende inweuners 
Wim Opbrouck, bekend van In De Gloria, afkomstig van Oarelbeke moa weunt in Boavekove.
 De coureurs Stijn Devolder en Leif Hoste zyn der ipgegroeid.
Dirk Demol, oud-coureur en nu ploegleider van RadioShack es ter geboorn.
Eli Iserbyt, coureur en ipgegroeid in Boavekove.
Gerrit Callewaert
 Externe koppelienge 
Gemêente Oarelbeke

Referensies
Categorie:Oarelbeke
Categorie:Plekke in West-Vloandern